ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने पोषण पखवाड़ा की सफलता की कामना की
प्रधानमंत्री श्री नरेन्द्र मोदी ने आज से शुरू हो रहे वार्षिक पोषण पखवाड़ा में श्री अन्न  पर ध्यान केन्द्रित किए जाने पर प्रसन्नता व्यक्त की है।
केन्द्रीय मंत्री श्रीमती स्मृति जेड. इरानी के एक ट्वीट के जवाब में, प्रधानमंत्री ने ट्वीट किया:
“मैं कामना करता हूं कि पोषण पखवाड़ा उचित पोषण के बारे में जागरूकता फैलाने और कुपोषण के खतरे को दूर करने में मददगार हो। इसमें श्री अन्न  पर ध्यान केन्द्रित किए जाने पर प्रसन्नता हुई, जो स्वस्थ जीवन को बढ़ावा देने में एक बड़ी भूमिका निभा सकता है।”
रक्षा मंत्रालय
रक्षा मंत्री श्री राजनाथ सिंह रक्षा खरीद परिषद की पहली बैठक की अध्यक्षता की
रक्षा मंत्री श्री राजनाथ सिंह की अध्यक्षता में स्वदेशीकरण को प्रोत्साहित करने के लिए रक्षा खरीद परिषद  ने आज नई दिल्ली में अपनी बैठक में भारतीय नौसेना के लिए स्वदेशी सॉफ्टवेयर डिफाइंड रेडियो  तथा अगली पीढ़ी की मेरीटाइम मोबाइल तटीय बैटरी  की खरीद की मंजूरी दी।
एसडीआर एक जटिल और अत्याधुनिक संचार प्रणाली है जिसे देश में ही डीआरडीओ, बीईएल तथा विपन इलेक्ट्रानिक्स सिस्टम इंजीनियरिंग स्टैब्लिशमेंट  द्वारा डिजाइन और विकसित किया गया है। यह सूचना साझा करने, सहयोग तथा उच्च गति डाटा के माध्यम से परिस्थितिजन जागरुकता में सहायक है और जैम-रोधी क्षमता के साथ वायस कम्युनिकेशन हासिल कर सकती है।
अगली पीढ़ी की मेरीटाइम तटीय बैटरी  को जमीन से जमीन पर मार करने वाली क्रूज मिसाइल सुपरसॉनिक ब्रह्मोस के साथ लैस किया जाएगा और तटों पर तैनात किया जाएगा। एनजीएमएमसीबी भारत रूस संयुक्त उद्यम कंपनी मेसर्स ब्रह्मोस एरोस्पेस प्राइवेट लिमिटेड द्वारा विकसित और निर्मित है।
स्वदेश में विकसित ये दोनों उपकरण अगली पीढ़ी के हैं और सरकार के मेक इन इंडिया कार्यक्रम को प्रोत्साहित करेंगे।
रक्षा खरीद में व्यावसायिक सुगम्यता पर फोकस को जारी रखते हुए डीएसी ने रक्षा खरीद प्रक्रिया 2016 में संशोधन को भी मंजूरी दी।
श्री राजनाथ सिंह द्वारा रक्षा मंत्री का पदभार संभालने के बाद डीएसी की यह पहली बैठक थी।
नवीन एवं नवीकरणीय ऊर्जा मंत्रालय
एसोसिएशन ऑफ रिन्युएबल एनर्जी ऑफ स्टेट्स  ने अपना 7वां स्थापना दिवस मनाया
एआरईएएस और राष्ट्रीय सौर उर्जा संस्थान, राष्ट्रीय पवन ऊर्जा संस्थान व सरदार स्वर्ण सिंह राष्ट्रीय जैव ऊर्जा संस्थान के बीच एमओयू पर हस्ताक्षर हुए
एसोसिएशन ऑफ रिन्युएबल एनर्जी ऑफ स्टेट्स  ने कल अपना 7वां स्थापना दिवस मनाया। इस अवसर पर एआरईएएस और तीन संस्थानों राष्ट्रीय सौर ऊर्जा संस्थान, राष्ट्रीय पवन ऊर्जा संस्थान और सरदार स्वर्ण सिंह राष्ट्रीय जैव ऊर्जा संस्थान के बीच समझौता ज्ञापनों  पर हस्ताक्षर हुए, जो नवीन और नवीकरणीय ऊर्जा मंत्राय के प्रशासनिक नियंत्रण के अंतर्गत काम करते हैं। इन एमओयू पर एमएनआरई सचिव श्री इंदु शेखर चतुर्वेदी की उपस्थिति में हस्ताक्षर हुए, जो एआरईएएस के पदेन अध्यक्ष भी हैं। एआरईएएस और तीन संस्थानों के बीच एमओयू से भारत में नवीकरणीय ऊर्जा प्रौद्योगिकियों के प्रोत्साहन के लिए सहयोग बढ़ेगा। इस अवसर पर, एमएनआरई सचिव और एआरईएएस के अध्यक्ष द्वारा डिजिटल रूप में एआरईएएस टेलीफोन डायरेक्टरी 2021 भी लॉन्च की गई।
माननीय विद्युत व नवीन और नवीकरणीय ऊर्जा मंत्री श्री आर. के. सिंह ने इस अवसर पर अपने संदेश में कहा कि नवीकरणीय ऊर्जा को प्रोत्साहन देने में राज्य नोडल एजेंसियां  अहम भूमिका निभा रही हैं और यह भूमिका तेजी से महत्वपूर्ण होती जा रही है, क्योंकि हम 2030 तक देश में नवीकरणीय ऊर्जा की 450 जीडब्ल्यू स्थापित क्षमता हासिल करने की दिशा में काम कर रहे हैं। श्री आर. के. सिंह एआरईएएस के पदेन संरक्षक भी हैं।
नवीन और नवीकरणीय ऊर्जा व रसायन और उर्वरक राज्य मंत्री श्री भगवंत खुबा ने एआरईएएस के 7वें स्थापना दिवस पर अपने संदेश में 2030 तक नवीकरणीय ऊर्जा क्षमता के महत्वाकांक्षी लक्ष्य को हासिल करने में राज्य नोडल एजेंसियों के महत्व को रेखांकित किया।
एआरईएएस के अध्यक्ष श्री इंदु शेखर चतुर्वेदी ने सुझाव दिया कि एसएनएएस को नवीकरणीय ऊर्जा क्षमता विस्तार की गति बढ़ाने के लिए नई तकनीकों और समाधानों की खोज करनी चाहिए। उन्होंने यह प्रस्ताव भी किया कि एआरईएएस को 2047 तक ऊर्जा स्वतंत्रता हासिल करने के लिए एक रोडमैप पेश करना चाहिए, जैसी कि 75वें स्वतंत्रता दिवस पर माननीय प्रधानमंत्री ने घोषणा की थी।
एसोसिएशन ऑफ रिन्युएबल एनर्जी ऑफ स्टेट्स  नवीन और नवीकरणीय उर्जा मंत्रालय की पहल पर 27.08.2014 को अस्तित्व में आया था। नवीकरणीय उर्जा के लिए बनी सभी राज्य नोडल एजेंसियां एआरईएएस की सदस्य हैं। इस मंच पर, वे देश में नवीकरणीय ऊर्जा के प्रोत्साहन देने में लगे हर संगठन और दूसरों के अनुभव से सीख सकते हैं।
रक्षा मंत्रालय
जी-20 थिंक
भारतीय नौसेना क्विज– सेल बिऑन्ड द होराइजन
द्वितीय भारतीय नौसेना क्विज नेशनल और इंटरनेशनल राउंड के साथ अंतर्राष्ट्रीय बन गई है
नेशनल राउंड में देश के सभी हिस्सों से 10,000 से अधिक स्कूलों की भागीदारी की संभावना- गेटवे ऑफ इंडिया पर नेशनल फाइनल राउंड
इंटरनेशनल राउंड में जी-20 देशों के साथ-साथ 9 अन्य देशों के आमंत्रित अतिथि शामिल होंगे- इंडिया गेट पर इंटरनेशनल फाइनल राउंड
विवरण theindiannavyquiz.in पर उपलब्ध है
भारतीय नौसेना ने द्वितीय भारतीय नौसेना क्विज "जी20 थिंक" लॉन्च की है, जिसे जी-20 सचिवालय, भारतीय नौसेना और नेवी वेलफेयर एंड वेलनेस एसोसिएशन  के तत्वावधान में आयोजित किया जा रहा है। क्विज की अवधारणा एक राष्ट्रीय और अंतर्राष्ट्रीय क्विज प्रतियोगिता के रूप में की गई है जो विभिन्न क्षेत्रों और भौगोलिक क्षेत्रों के युवाओं को एक साथ लाती है, और उन्हें 'वसुधैव कुटुंबकम' - विश्व एक परिवार है, की भावना में स्थायी मित्रता कायम करने में सक्षम बनाती है। इसका लक्ष्य कक्षा IX से XII और उनके समकक्ष पढ़ने वाले स्कूली बच्चों के लिए एक अनूठा और समृद्ध अनुभव प्रदान करना है।
पिछले साल थिंक-22 में देश भर से 6425 स्कूलों ने भाग लिया था। इसकी शानदार सफलता के आधार पर इस साल प्रतियोगिता को अंतर्राष्ट्रीय स्तर पर ले जाया गया है। इसका उद्देश्य जी-20 की भारत की अध्यक्षता के लिए माननीय प्रधानमंत्री के दृष्टिकोण- एक पृथ्वी, एक परिवार, एक भविष्य- के साथ समुचित तालमेल रखते हुए हमारी राष्ट्रीय विरासत, संस्कृति और मूल्यों में हमारे गौरव को प्रतिबिंबित करना है।
जी-20 थिंक में दो स्तर: नेशनल राउंड और इंटरनेशनल राउंड शामिल हैं। नेशनल राउंड में देश के सभी हिस्सों से 10,000 से अधिक स्कूलों की भागीदारी की संभावना है। कई ऑनलाइन राउंड के बाद, 16 नवंबर, 2023 को मुंबई में होने वाले सेमीफाइनल के लिए सोलह स्कूलों का चयन किया जाएगा। इसके बाद, शीर्ष आठ टीमें 18 नवंबर, 2023 को ऐतिहासिक गेटवे ऑफ इंडिया पर आयोजित होने वाले फाइनल में नेशनल क्राउन के लिए प्रतिस्पर्धा करेंगी। इंटरनेशनल राउंड के लिए भारतीय टीम का चयन एक प्रतिष्ठित जूरी द्वारा किया जाएगा, जिसमें दो मुख्य क्विजर्स और एक स्टैंडबाय शामिल होंगे। सभी सोलह सेमीफाइनल टीमों को नौसेना डॉकयार्ड का दौरा करने और जहाजों व पनडुब्बियों पर नौसेना कर्मियों के साथ बातचीत करने का अवसर भी मिलेगा।
इंटरनेशनल राउंड में जी-20 देशों के साथ-साथ 9 अन्य देशों के आमंत्रित सदस्य शामिल होंगे, जिसमें प्रत्येक देश कक्षा IX से XII और उनके समकक्ष के दो छात्रों की एक टीम को नामांकित करेगा। क्विज अंग्रेजी में आयोजित की जाएगी और अंतर्राष्ट्रीय मानकों के अनुरूप होगी। समुचित प्रक्रिया के बाद, 22 नवंबर, 2023 को ऐतिहासिक इंडिया गेट पर भारतीय टीम के साथ इंटरनेशनल फाइनल में भाग लेने के लिए ग्यारह अंतरराष्ट्रीय टीमों का चयन किया जाएगा।
इस आयोजन के बाद विभिन्न देशों की संस्कृति को समझने में सक्षम बनाने और बढ़ाने उनके बीच सद्भावना कायम करने के लिए कई गतिविधियों की योजना बनाई गई है, ताकि प्रतिभागियों को सुखद स्मृतियों तथा नई और स्थायी मित्रता का अवसर मिले।
वर्तमान में नेशनल राउंड के लिए स्कूलों का पंजीकरण चल रहा है, जिसमें एक हजार से अधिक स्कूल पहले से ही शामिल हैं। सभी स्कूलों से अनुरोध किया गया है कि वे इस अनूठी प्रतियोगिता में भाग लें और इस असाधारण यात्रा का हिस्सा बनने के लिए अपने सर्वश्रेष्ठ क्विजर को पंजीकृत करें।
अधिक जानकारी और पंजीकरण के लिए, जी-20 थिंक की आधिकारिक वेबसाइट ‘theindiannavyquiz.in’ पर जाएं।
कृपया जल्दी करें। पंजीकरण 31 जुलाई, 2023 को बंद होंगे। एक ऐसे क्विज का हिस्सा बनें, जो सभी भौगोलिक सीमाओं को पीछे छोड़कर एकजुट करता हो।
संस्कृति मंत्रालय
प्रधानमंत्री द्वारा प्रगति मैदान में अंतर्राष्ट्रीय सम्मेलन केन्द्र 'भारत मंडपम' के उद्घाटन के दौरान भव्य सांस्कृतिक प्रस्तुति का आयोजन
एक भारत-श्रेष्ठ भारत की भावना से ओतप्रोत मनमोहक प्रस्तुति ने दर्शकों को मंत्रमुग्ध कर दिया
प्रधानमंत्री श्री नरेन्द्र मोदी ने 26 जुलाई 2023 को प्रगति मैदान में अंतर्राष्ट्रीय सम्मेलन केन्द्र 'भारत मंडपम' का उद्घाटन किया। इस अवसर पर, संस्कृति मंत्रालय ने अपने संगीत नाटक अकादमी और क्षेत्रीय सांस्कृतिक केंद्रों के माध्यम से देशभर के लगभग 1250 कलाकारों की सहभागिता के साथ अनेक सांस्कृतिक कार्यक्रमों की प्रस्तुति दी। पारंपरिक संगीत वाद्ययंत्र नादस्वरम, थविल, पंचवाद्यम, चेंडा, डप्पू, लेज़िम, नासिक ढोल, गुजरात ढोल, छत्री, ढाक ढोल, नगाड़ा, शंख और घंटा आदि से जुड़े प्रदर्शन स्वागत कार्यक्रम का भाग बने और इसने एक भारत, श्रेष्ठ भारत की भावना को उजागर किया। विद्या भारती स्कूल के 300 से अधिक बच्चों ने फ़ोयर प्रदर्शन के हिस्से के रूप में रवींद्रनाथ टैगोर का "आनंद लोके" गाया। मंच पर किए गए प्रदर्शनों ने दर्शकों को मंत्रमुग्ध कर दिया और इसमें मलिक और समूह द्वारा ध्रुपद; भारतीय शास्त्रीय नृत्यों का संगम - भरतनाट्यम, कथक, कुचिपुड़ी और ओडिशी; सिद्धि धमाल; ढोलू कुनिता; बिहू; बरेदी; पद्मश्री माधवी मुद्गल और समूह द्वारा ओडिशी नृत्य; मुखौटा नृत्य ; और कथक केंद्र के समूह कलाकारों और छात्रों द्वारा कथक नृत्य शामिल थे।
प्रधानमंत्री के समक्ष 'ओजस्वी' की 15 मिनट की मंत्रमुग्ध कर देने वाली प्रस्तुति प्रस्तुत की गई, जिसका नृत्य शंकर महादेवन और रिकी केज- सूर्य, गणेश और नटराज के संगीत के आधार पर कोरियोग्राफ किया गया था और इसमें दिल्ली के संतोष नायर और उनके साद्या समूह द्वारा छऊ, कथक, ओडिशी, भरतनाट्यम और समकालीन नृत्य रूपों को शामिल किया गया। श्री नंदेश वत्सला विट्ठल उमाप  द्वारा पोवाड़ा या मराठी लोक गायन शैली में प्रस्तुत हिंदी भाषा में 'धान्य भारतम' गीत ने विभिन्न लोक और प्रमुख प्रदर्शन कला रूपों का प्रतिनिधित्व करने वाले लगभग 20 नर्तकों के साथ सभी को देशभक्ति की भावना से ओत-प्रोत कर दिया।
देश के विभिन्न लोक और जनजातीय कला रूपों की विशेषता वाले लगभग 28 देशी प्रदर्शन भी आयोजित किए गए, जिससे भारत मंडपम के चारों ओर आनन्दोत्सव जैसा वातावरण बन गया।
इससे पूर्व, सुबह संगीत नाटक अकादमी पुरस्कार विजेता श्री चेतन जोशी और उनके समूह द्वारा किए गए हवन के बाद बांसुरी कलाकारों ने भी प्रस्तुति दी, जिसने आगामी कार्यक्रमों के लिए माहौल तैयार कर दिया। आमंत्रित कलाकारों में से लगभग 150 ने हवन में भाग लिया।
रक्षा मंत्रालय
सेवामुक्त हुआ आईएनएस खुकरी दीव प्रशासन को सौंपा गया
भारतीय नौसेना का पहला स्वदेश में निर्मित मिसाइल कार्वेट आईएनएस खुकरी  26 जनवरी 2022 को दादरा और नगर हवेली एवं दमन और दीव  प्रशासन को सौंप दिया गया। दीव के आईएनएस खुकरी मेमोरियल में औपचारिक रूप से आयोजित भव्य समारोह में रियर एडमिरल अजय विनय भावे, फ्लैग ऑफिसर डॉक्ट्रिन एंड कॉन्सेप्ट्स ने सेवामुक्त पोत को विधिवत रूप से केंद्र शासित प्रदेश दादरा और नगर हवेली एवं दमन और दीव तथा लक्षद्वीप के माननीय प्रशासक श्री प्रफुल्ल पटेल के हवाले किया। इस कार्यक्रम के दौरान भारतीय नौसेना बैंड द्वारा एक आकर्षक प्रस्तुति दी गई और लंगर डालने के स्थान पर नौसेना के जहाजों द्वारा रोशनी भी की गई।
जहाज को सौंपने से पहले श्री प्रफुल्ल पटेल को इसके चारों तरफ ले जाया गया और आईएनएस खुकरी ने अपने सेवाकाल के दौरान जो उपलब्धियां एवं क्षमताऐं हासिल की थीं, उनके बारे में जानकारी भी दी गई।
इस अवसर पर सम्बोधित करते हुए एडमिरल भावे ने आईएनएस खुकरी की घर वापसी यात्रा शुरू करने की इस पहल के लिए प्रशासक श्री प्रफुल्ल पटेल की सराहना की। उन्होंने कैप्टन महेंद्र नाथ मुल्ला, एमवीसी और पहले आईएनएस खुकरी के बहादुर कर्मियों के बलिदान पर भी ध्यान आकृष्ट किया, जिनकी स्मृति में भव्य दीव स्मारक समर्पित किया गया है।
सार्वजनिक यात्राओं के लिए दीव प्रशासन द्वारा खुकरी को एक संग्रहालय में परिवर्तित करने की योजना है। संग्रहालय मौजूदा खुकरी मेमोरियल के साथ सह-स्थित होगा। यहां पर आईएनएस खुकरी , ब्लैकवुड क्लास पनडुब्बी रोधी फ्रिगेट का छोटा संस्करण भी रखा गया है।
जनजातीय कार्य मंत्रालय
सरकार ने कोविड-19 से उत्पन्न परिस्थितियों को ध्यान में रखते हुए 49 मदों के लघु वन उपज  के लिए न्यूनतम समर्थन मूल्य  बढ़ाया
टीआरआईएफईडी राज्यों में संशोधित एमएसपी के कार्यान्वयन की निगरानी करेगा
जनजातीय संग्रहकर्ताओं की आजीविकाओं को प्रभावित करने वाली एक प्रमुख घोषणा में सरकार ने आज 49 मदों की लघु वन उपज  के लिए न्यूनतम समर्थन मूल्य  बढ़ा दिया। जनजातीय कार्य मंत्रालय द्वारा आज नई दिल्ली में जारी एक आदेश में कहा गया कि एमएफपी के लिए एमएसपी भारत सरकार के जनजातीय कार्य मंत्रालय के तहत गठित मूल्य निर्धारण सेल द्वारा प्रत्येक तीन वर्ष में एक बार संशोधित किया जाता है। इसमें यह भी कहा गया कि तथापि, कोविड-19 महामारी से उत्पन्न देश में व्याप्त वर्तमान की असाधारण एवं बेहद जटिल परिस्थितियों को देखते हुए तथा तात्कालिक योजना से जनजातीय संग्रहकर्ताओं को जरूरी सहायता मिलने की संभावना को देखते हुए सक्षम प्राधिकारी ने स्कीम दिशा-निर्देशों में वर्तमान प्रावधानों को ढील देने तथा एमएफपी मूल्य निर्धारण सेल के उपयुक्त परामर्श के बाद स्कीम के तहत वर्तमान में कवर किए गए एमएफपी मदों के संबंध में एमएसपी में संशोधन करने का फैसला किया है।
लघु उपज के एमएसपी में वृद्धि के विवरण के लिए कृपया यहां क्लिक करें।
लघु वन उपज के विभिन्न मदों के बीच वृद्धि 16 प्रतिशत से 66 प्रतिशत के बीच में है।
इस वृद्धि से कम से कम 20 राज्यों में गौण जनजातीय उपज की खरीद को तत्काल और बेहद आवश्यक गति प्राप्त होने की उम्मीद है।
अधिक जानकारी के लिए यहां क्लिक करें 
एएम/एसकेजे
(Visitor Counter : 295
स्वास्थ्य एवं परिवार कल्याण मंत्रालय
सफदरजंग अस्पताल में रोबोटिक सर्जरी सुविधा राष्ट्र को समर्पित
डॉ. हर्ष वर्धन ने गरीब मरीजों के वास्ते इस मुफ्त सुविधा को शुरू के लिए पहले केंद्रीय सरकारी अस्पताल को दी बधाई
केंद्रीय स्वास्थ्य एवं परिवार कल्याण मंत्री डॉ. हर्ष वर्धन ने आज यहां सफदरजंग अस्पताल , नई दिल्ली में रोबोटिक सर्जरी को राष्ट्र के लिए समर्पित किया।
सफदरजंग अस्पताल स्वास्थ्य एवं परिवार कल्याण मंत्रालय के अधीन भारत के सबसे बड़े तृतीयक उपचार परामर्श केंद्रों में से एक है, जो देश भर से आए प्रोस्टेट, गुर्दे, मूत्राशय के कैंसर जैसे यूरो-ऑन्कोलॉजिकल कैंसर और गुर्दे खराब होने जैसी बीमारियों से पीड़ित गरीब मरीजों को सेवाएं देता है।
यह सभी गरीब मरीजों के लिए मुफ्त रोबोटिक सर्जरी की सुविधा शुरू करने वाला भारत का पहला केंद्रीय सरकारी अस्पताल है। रोबोटिक सर्जरी में मरीज को कम से कम सर्जरी से गुजरना पड़ता है, रोगियों और कैंसर और गुर्दे खराब होने जैसी गंभीर बीमारियों पीड़ित मरीजों की मृत्यु जैसे मामलों में कमी आती है। रोबोटिक सर्जरी में 3-डी विजन, 10 गुनी ज्यादा और सटीकता के साथ अंग विच्छेदन करना संभव होता है। साथ ही परिचालन समय घटने से ज्यादा से ज्यादा मरीजों का इलाज संभव होता है और सर्जरी के लिए प्रतीक्षा सूची में भी कमी आती है।
यूरोलॉजी और रीनल ट्रांसप्लांट  विभाग, एसजेएच और वीएमएमसी के विभागाध्यक्ष डॉ. अनूप कुमार रोबोटिक सर्जरी के इस्तेमाल से पहले ही प्रोस्टेट, गुर्दा, मूत्राशय कैंसर और एडवांस्ड रिकंस्ट्रक्टिव सर्जरी सहित 25 सर्जरी कर चुके हैं।
एसजेएच ने भारत के गरीब मरीजों के वास्ते दो गुर्दा प्रत्यारोपण 24x7 ऑपरेशन थिएटर और किडनी खराब होने व यूरोलॉजी कैंसर के लिए एक समर्पित रोबोटिक ओटी सहित 21 मॉड्यूलर ऑपरेशन थिएटर समर्पित किए।
डॉ. हर्षवर्धन ने कहा कि एसजेएच के मूत्र विज्ञान एवं गुर्दा प्रत्यारोपण विभाग पहली अंतरराष्ट्रीय लाइव 3-डी लैपारोस्कोपिक सर्जरी वेब कास्ट शुरू कर चुका है, जिसके माध्यम से एक महीने में दो बार जटिल यूरो-ऑन्कोलॉजी और रिकंस्ट्रक्टिव सर्जरी की जाती हैं। इसे स्वास्थ्य एवं परिवार कल्याण मंत्रालय के ई-स्वास्थ्य ऑनलाइन शिक्षा कार्यक्रम के साथ एकीकृत किया गया है, जो भारत के 52 चिकित्सा महाविद्यालयों से जुड़ चुका है। विभाग अब नवंबर, 2019 के दूसरे सप्ताह से रोबोटिक सर्जरी का अंतरराष्ट्रीय लाइव वेबकास्ट शुरू करने जा रहा है। युवा चिकित्सकों को प्रशिक्षण देने के लिए एक राष्ट्रीय रोबोटिक प्रशिक्षण केंद्र की भी स्थापना की गई है।
केंद्रीय स्वास्थ्य मंत्री ने गरीब मरीजों के लिए इस मुफ्त सुविधा को शुरू करने के लिए एसजेएच के चिकित्सा अधीक्षक डॉ. सुनील गुप्ता की अगुआई वाली पूरी टीम को बधाई दी। उन्होंने कहा कि यह प्रधानमंत्री नरेंद्र मोदी के भारत की गरीब आबादी के लिए विश्व स्तरीय बुनियादी ढांचा विकसित करने और विश्व स्तरीय विशेषज्ञता उपलब्ध कराने के विजन के अनुरूप ही है।
भारत ने कोविड-19 के खिलाफ जंग के मामले में मील के एक और पत्थर को पार कर लिया है। राष्ट्रीय स्तर पर पॉजिटिव मामलों की कुल दर 8 प्रतिशत से कम रही है और यह रूख पिछले 4 दिन से लगातार जारी है। राष्ट्रीय स्तर पर पॉजिटिव मामलों की कुल दर 7.94 प्रतिशत है और इसमें लगातार गिरावट आ रही है।
यह, देशभर में किए गए उच्चस्तरीय समन्वित प्रयासों का नतीजा है। आज की तिथि तक देश में कुल 9.5 करोड़ से ज्यादा लोगों की जांच की जा चुकी हैं।
जैसा कि प्रमाणित हुआ है, लगातार भारी संख्या में की जा रही जांच के चलते पॉजिटिव मामलों की दर में गिरावट आई है। इस गिरावट से अंदाजा मिलता है कि इस संक्रमण के फैलाव की दर पर प्रभावी लगाम लगाई जा सकी है।
विभिन्न क्षेत्रों में बड़ी संख्या में की जा रही जांच के फलस्वरूप पॉजिटिव मामलों की शीघ्र पहचान, प्रभावी निगरानी एवं शिनाख्त तंत्र के जरिए उनकी तत्काल शिनाख्त करने और गंभीर मामलों के लिए घरों/सुविधाओं और अस्पतालों में समय पर एवं प्रभावी उपचार करने में मदद मिली। इन उपायों के परिणामस्वरूप कम मृत्युदर तक पहुंचा जा सका है।
अक्टूबर के तीसरे सप्ताह में पॉजिटिव मामलों की औसत प्रतिदिन दर 6.13 प्रतिशत रही। यह केंद्र सरकार की टैस्टिंग, ट्रेकिंग, ट्रैसिंग, ट्रीटिंग और टेक्नॉलोजी की सफल रणनीति का परिणाम है, जिसका अनुपालन राज्यों/केंद्र शासित प्रदेशों ने भी प्रभावी तौर पर किया।
भारत में सक्रिय मामलों में गिरावट का रूख लगातार दिख रहा है। डेढ़ महीने के बाद सक्रिय मामलों की संख्या 8 लाख के आंकड़े से कम रही और इसके बाद लगातार तीसरे दिन भी यह गिरावट जारी है।
आज की तिथि पर भारत में सक्रिय मामलों का आंकड़ा 7,72,055 हैं।
इस समय सक्रिय मामले देश के कुल सक्रिय मामलों का मात्र 10.23 प्रतिशत हैं।
कुल ठीक हो चुके रोगियों की संख्या 66 लाख से अधिक  है और यह सक्रिय मामलों की तुलना में अधिक अंतर दर्शाता है।
66,399 रोगी पूरी तरह ठीक हो चुके हैं और पिछले 24 घंटों में उन्हें अस्पताल से छुट्टी मिल चुकी हैं, जबकि 55,722 नए पुष्ट मामले हैं। राष्ट्रीय स्तर पर ठीक होने वालों की संख्या 88.26 प्रतिशत है।
ठीक हो चुके नए मामलों में से 79 प्रतिशत 10 राज्यों/केंद्र शासित प्रदेशों – महाराष्ट्र, केरल, कर्नाटक, तमिलनाडु, आंध्र प्रदेश, उत्तर प्रदेश, पश्चिम बंगाल, दिल्ली, ओडिशा और छत्तीसगढ़ में पाए गए हैं।
अकेले महाराष्ट्र में सबसे ज्यादा, एक दिन में 11,000 से ज्यादा रोगी ठीक हुए हैं। इसके बाद केरल और कर्नाटक का स्थान है, जहां एक दिन में 8,000 से ज्यादा रोगी ठीक हुए हैं।
पिछले 24 घंटों में 55,722 नए पुष्ट मामले दर्ज किए गए हैं।
नए मामलों में से 81 प्रतिशत 10 राज्यों और केंद्र शासित प्रदेशों से हैं। महाराष्ट्र ऐसा राज्य बना हुआ है, जिसमें बहुत अधिक यानी 9,000 से ज्यादा नए मामले दर्ज किए हैं। इसके बाद केरल और कर्नाटक का स्थान है, प्रत्येक ने 7,000 से अधिक नए मामले दर्ज किए गए हैं।
पिछले 24 घंटों में 579 रोगियों की मौत हुई है। 90 दिन के बाद हर दिन होने वाली मौतों की संख्या 600 से नीचे दर्ज की गई।
इनमें से करीब 83 प्रतिशत इन्हीं 10 राज्यों और केंद्र शासित प्रदेशों से हैं।
25 प्रतिशत से ज्यादा नई मौतें महाराष्ट्र से  दर्ज की गई।
एमजी/एएम/एसएम/एसके-
रक्षा मंत्रालय
भारतीय वायु सेना के सेवानिवृत्त अधिकारी ने उस स्कूल को बतौर दान 17 लाख रुपये दिये जहां उनकी दिवंगत पत्नी ने 21 साल तक पढ़ाया था
विंग कमांडर  जे पी बदुनी भारतीय वायु सेना के एक अनुभवी अधिकारी हैं। उनकी दिवंगत पत्नी श्रीमती विधु बदुनी वर्ष 1986 से अगले 21 वर्षों तक दिल्ली स्थित एयर फोर्स गोल्डन जुबली इंस्टीट्यूट में एक शिक्षिका थीं। दिल का दौरा पड़ने के कारण इसी वर्ष 6 फरवरी को उनका निधन हो गया। श्रीमती विधु बदुनी की याद में उनके पति विंग कमांडर  जे पी बदुनी ने इस स्कूल को 17 लाख रुपये बतौर दान दिये हैं। इस स्कूल में एक समर्पित पीआरटी के रूप में विंग कमांडर  जे पी बदुनी की पत्नी ने अपनी सेवाएं दी थीं।
इस स्कूल की प्रधानाध्यापिका श्रीमती पूनम एस रामपाल ने कहा, ‘इस दान राशि में से 10 लाख रुपये का उपयोग हर वर्ष शिक्षा के क्षेत्र में प्रतिभाशाली उपलब्धि हासिल करने वाले कक्षा V से लेकर कक्षाXI तक के विदयार्थियों को छात्रवृत्तियां देने और पुरस्कृत करने में किया जाएगा। वहीं, शेष राशि का इस्तेमाल इस स्कूल की प्राथमिक शिक्षा से जुड़ी बुनियादी ढांचागत सुविधाओं के विकास में किया जाएगा।’
इससे पहले स्कूल के परिसर में आयोजित एक गमगीन समारोह, जहां चेक सौंपा गया, के दौरान विंग कमांडर  बदुनी ने अपने विचार व्यक्त करते हुए कहा कि वह उस संस्थान को धनराशि दान में देना चाहते हैं जहां उनकी प्रिय पत्नी ने अपनी सेवाएं दी थीं। दान की यह रकम उनकी दिवंगत पत्नी की उस बचत राशि में से दी गई है जिसे उन्होंने इस स्कूल में अपनी सेवाएं प्रदान करने के दौरान विगत वर्षों में इकट्ठी की थी। उन्होंने उम्मीद जताई कि यह उनकी दिवंगत पत्नी के लिए यथोचित श्रद्धांजलि होगी और इससे उत्कृष्ट प्रदर्शन के लिए कड़ी मेहनत करने वाले योग्य विद्यार्थियों को मदद मिलेगी।
मंत्रिमण्डल
कैबिनेट ने पर्यावरण के क्षेत्रों में सहयोग पर भारत और भूटान के बीच समझौता ज्ञापन को मंजूरी दी
प्रधानमंत्री श्री नरेंद्र मोदी की अध्यक्षता में केंद्रीय मंत्रिमंडल ने भारत और भूटान के बीच पर्यावरण के क्षेत्रों में सहयोग पर समझौता ज्ञापन पत्र पर हस्ताक्षर करने को अपनी स्वीकृति दे दी है।
विवरण:
यह समझौता ज्ञापन दोनों देश में लागू कानूनों और कानूनी प्रावधानों को ध्यान में रखते हुए इक्विटी, पारस्परिकता और पारस्परिक लाभों के आधार पर दोनों देशों को पर्यावरण के संरक्षण और प्राकृतिक संसाधनों के प्रबंधन में निकट और दीर्घकालिक सहयोग को स्थापित और संवर्धित करने में सक्षम बनाएगा। ।
दोनों पक्षों के द्विपक्षीय हित और पारस्परिक रूप से सहमत प्राथमिकताओं को ध्यान में रखते हुए, पर्यावरण के निम्नलिखित क्षेत्रों को शामिल करने के लिए एक समझौता ज्ञापन पर विचार किया गया है:
•वायु;
•अपशिष्ट;
• रासायनिक प्रबंधन;
•जलवायु परिवर्तन;
• ऐसे अन्य क्षेत्र जिन पर संयुक्त रूप से निर्णय लिया गया है।
यह समझौता ज्ञापन हस्ताक्षर की तिथि से लागू होगा और दस वर्ष की अवधि के लिए लागू रहेगा। प्रतिभागियों को समझौता ज्ञापन के उद्देश्यों को पूरा करने के लिए सहयोग गतिविधियों को स्थापित करने हेतु सभी स्तरों पर संगठनों, निजी कंपनियों, सरकारी संस्थानों और दोनों ओर अनुसंधान संस्थानों को प्रोत्साहित करना होगा। प्रतिभागियों ने गतिविधियों की प्रगति की समीक्षा और विश्लेषण करने के लिए संयुक्त कार्य समूह/द्विपक्षीय बैठकें आयोजित करने की भी प्रतिबद्धता जताई है और दोनों पक्ष अपने संबंधित मंत्रालयों/एजेंसियों को प्रगति और उपलब्धियों की विधिवत जानकारी भी प्रदान करेंगे।
रोजगार सृजन क्षमता सहित प्रमुख प्रभाव:
समझौता ज्ञापन के तहत सार्वजनिक और निजी दोनों क्षेत्रों के माध्यम से अनुभवों, सर्वोत्तम कार्यप्रणालियों और तकनीकी जानकारियों को आदान-प्रदान करने के साथ-साथ सतत विकास में योगदान दिया जाएगा। समझौता ज्ञापन आपसी हित के क्षेत्रों में संयुक्त परियोजनाओं के लिए भी संभावना प्रदान करता है। हालांकि, इसमें किसी महत्वपूर्ण रोजगार सृजन की परिकल्पना नहीं की गई है।
व्यय:
प्रस्तावित समझौता ज्ञापन के वित्तीय निहितार्थ द्विपक्षीय बैठकों/संयुक्त कार्य समूह की बैठकों तक सीमित हैं जो भारत और भूटान में वैकल्पिक रूप से होगीं। प्रतिनिधिमंडल भेजने वाला पक्ष उनकी यात्रा लागत को वहन करेगा, जबकि अगवानी करने वाला पक्ष बैठकों और अन्य व्यवस्थाओं के आयोजन की लागत को वहन करेगा। यह प्रस्तावित समझौता ज्ञापन के सीमित वित्तीय निहितार्थ हैं।
पृष्ठभूमि:
भारत सरकार के पर्यावरण, वन और जलवायु परिवर्तन मंत्रालय  के केंद्रीय प्रदूषण नियंत्रण बोर्ड  और भूटान सरकार के राष्ट्रीय पर्यावरण आयोग  के बीच 11 मार्च, 2013 को एक समझौता ज्ञापन पर हस्ताक्षर किए गए थे। यह समझौता ज्ञापन 10 मार्च, 2016 को समाप्त हो गया। पूर्व के समझौता ज्ञापनों के लाभों को ध्यान में रखते हुए, दोनों पक्षों ने पर्यावरण के क्षेत्र में सहयोग और समन्वय को जारी रखने का निर्णय लिया है।
महिला एवं बाल विकास मंत्रालय
अंतर्राष्ट्रीय महिला दिवस के मौके पर आज राष्ट्रपति ने नारी शक्ति पुरस्कार 2018 से सम्मानित किया
राष्ट्रपति श्री रामनाथ कोविंद ने अंतर्राष्ट्रीय महिला दिवस के मौके पर आज नई दिल्ली के राष्ट्रपति भवन में हुए एक विशेष समारोह में भारत के सबसे बड़े महिला सम्मान नारी शक्ति पुरस्कार 2018 से सम्मानित किया।महिला और बाल विकास मंत्रालय महिलाओं की उपलब्धियों का सम्मान करने के लिए महिला सशक्तिकरण और सामाजिक कल्याण की दिशा में उल्लेखनीय कार्य करने वाली महिलाओं या संस्थाओं को सम्मानित करता है।इस साल पुरस्कार के लिए मंत्रालय के पास आए लगभग एक हजार नामांकनों में से 44 महिलाओं/ संस्थाओं को चयनित किया गया।
नामांकनों में से पुरस्कार के लिए चयन करते समय कमजोर और हाशिए पर खड़ी महिलाओं के सशक्तिकरण के क्षेत्र में किए गए कार्य का खास ध्यान रखा गया।इसके साथ ही पिछले कुछ सालों में अलग अलग क्षेत्रों और मुद्दों पर विशेष कार्य कर उनकी बेहतरी के लिए योगदान देने वाली महिलाओं को भी इसमें शामिल किया गया है।इस साल पुरस्कार पाने वालों में वैज्ञानिक, उद्यमी, पर्यावरणविद, सामाजिक कार्यकर्ता, किसान, कलाकार, राजमिस्त्री, महिला मरीन पायलट, महिला कमांडो ट्रेनर, पत्रकार और फिल्म निर्माता के साथ ही दूसरे कई क्षोत्रों में अलग अलग चुनौतियों का सामना कर अपने लक्ष्यों को पूरा करने वाले शामिल हैं।पुरस्कार प्राप्त लोगों ने अलग-अलग तरह से समाज के लिए ऐसे कार्य किए हैं जिनका असर लोगों के जीवन पर पड़ा है।ये लोग कई दूसरे लोगों के लिए रोल मॉडल और प्रेरणा के स्रोत बने हैं।
महिला और बाल विकास मंत्री श्रीमति मेनका गांधी ने कहा कि “सभी पुरस्कृत लोग समाज में बदलाव, देश में महिलाओं की सामाजिक स्थिति में बदलाव और महिला विकास से लेकर महिलाओं के नेतृत्व में विकास तक की यात्रा के चेहरे रहे हैं।मैं सभी को उनकी उपलब्धियों के लिए बधाई देती हूं।मैं ये बताना चाहती हूं कि इन पुरस्कारों के लिए हमारे पास देशभर के सभी क्षेत्रों से कई नामांकन आए थे।कोई भी ऐसा क्षेत्र नहीं है जहां महिलाओं ने अपनी सफलता के निशान ना छोड़ा हो।महिलाएं हमारे विकास के पथ का नेतृत्व कर रही हैं।मैं उन सभी का धन्यवाद देती हूं जिन्होंने नामांकन भेजा और देश में महिलाओं द्वारा किए जा रहे उल्लेखनीय कार्यों से हमें अवगत कराया।मैं उन सभी लोगों के योगदान की सराहना करती हूं और उम्मीद करती हूं कि समाज को बेहतर बनाने के लिए वो निरंतर कार्य करते रहेंगे”।
भारत सरकार ये मानती है कि महिलाओं के सशक्तिकरण देश का सशक्तिकरण है।महिला और बाल विकास मंत्रालय महिलाओं को देश के विकास की यात्रा का अभिन्न हिस्सा बनाकर उनके सशक्तिकरण के लिए संकल्पित है।मंत्रायल नारी शक्ति पुरस्कार पाकर देश की आनेवाली पीढ़ियों के लिए प्रेरणास्रोत बनने वाले लोगों की असाधारण शक्ति को नमन करता है।
Click here for the details of awardees।